Sura 19.
Sura XIX

Marija

Kur'an časni (Tomislav Dretar)

Religija

U ime Allaha:
Onog koji čini milosrđe,
Milosrdnog.

1	Kjaf. Ha. Ja. Ajin. Sad.
2	Pripovijest o milosrđu tvog Gospodara
	prema svom sluzi Zahariju.

3	Kad on zazva svog Gospodara 
	u jednom tajnom zazivanju,

4	on reče:
	« Gospodare moj!
	Moje su kosti oslabile,
	moja je glava pobjelila.

	Gospodare moj!
	Nikad ja nisam bio nesretan
	dok sam te molio!

5	Ja se bojim ponašanja svojih bliskih
	  poslije moje smrti.

	Moja je žena nerotkinja;
	dodijeli meni, međutim,
	jednog potomka došlog od tebe.

6	On će naslijediti mene;
	on će naslijediti obitelj Jakubljevu.

	Moj Gospodare!
	Učini da on tebi bude po volji !»

7	« O Zaharije!
	Navješćujemo ti dobru vijest o jednom dječaku;
	njegovo će ime biti Jahija.
	- U prošlosti mi nismo nikom dali
	takvo ime » -

8	Zaharije reče:
	« Gospodare moj!
	Kako ću ja imati jednog dječaka?
	
	Moja je žena nerotkinja
	a ja sam dosegao dob staračke nemoći » . 

9	On reče:
	« To je tako:
	tvoj je Gospodar rekao:
			"To je meni lako:
	ja sam tebe negda stvorio,
	tada kad si bio ništa" ».

10	Zaharije reče:
	« Gospodare moj!
	Dodijeli meni jedan znak !»

	On reče:
	« Evo tvog znaka:
	tokom tri puna dana
	ti nećeš govoriti ljudima ».

11	Zaharije tad iziđe iz svetišta
	da bi se uputio prema svom narodu.
	
Allah mu objavi:
	« Slavite svoje hvalospjeve, jutrom i s večeri »...

12	« O, Jahija!
	Čvrsto drži Knjigu !»

	Mi smo njemu dali Mudrost
	- onda dok je još bio malo dijete –
13	i nježnost i čistoću.

	On se bojaše Allaha;
14	bio je dobar prema svojim roditeljima;
	nije bio ni nasilan, ni neposlušan.
	
15	Nek Mir bude snjim:
	u dan kad se rodi;
	u dan kad bude umro;
	u dan kad bude uskrsnuo!

16	Spomeni Maryamu,   u Knjizi.
	Ona napusti svoju obitelj
	i poveče se u jedno mjesto na Orijentu.

17	Ona postavi jedan veo između sebe i svojih.

	Mi smo joj poslali svoj Duh:
	On joj se predstavi
	u obliku jednog savršenog čovjeka.
18	Ona reče:
	« Ja tražim zaštitu protiv tebe,
	u Milosrdnoga;
	ako se ti ipak bojiš Allaha !»

19	On reče:
	« Ja sam samo poslanik tvog Gospodara
	da bih ti dao jednog čistog dječaka ».

20	Ona reče:
	« Kako ću ja imati jednog dječaka?
	Ni jedan me smrtnik nije nikad dotakao
	i ja nisam prostitutka ».

21	On reče:
	«To je ovako:
	Tvoj je Gospodar rekao:
			"Meni je to lako".

			Mi ćemo od njega načiniti jedan
			Znak ljudima;
	Jedno svoje milosrđe.
	Odluka je neopoziva ».

22	Ona zače jedno dijete
	po tome ona se povuče s njim u jedno udaljeno mjesto.

23	Bolovi ju iznenadiše
	pokraj stabla jedne palme.

	Ona reče:
	« Nesretna ja!
	Da sam već mrtva,
	potpuno zaboravljena !»

24	Dijete koje se nađe na njenim nogama pozva ju:
	« Ne žalosti se!
	Tvoj je Gospodar načinio da izbije jedan potok kod tvojih nogu.

25	Protresi spram sebe palmino stablo;
	ono će pustiti da padnu na tebe datulje zrele i svježe.
26	Jedi, pij i prestani plakati-

	Kad budeš vidjela kakvog smrtnika,
	reci:
	"Ja sam posvetila jedan post Milosrdnome;
			danas neću nikome govoriti" ».

27	Ona ode k svojima,
	noseći dijete.
	
	Oni rekoše:
	« O Marijo!
	Ti si načinila nešto ogavno!

28	O sestro Aronova!
	Tvoj otac nije bio jedan zao čovjek
	a tvoja majka ne bijaše prostitutka ».

29	Ona uputi jedan znak prema novorođenčetu
	i oni tada rekoše:
	« Kako ćemo govoriti
	jednom malenom djetetu u kolijevci? »

30	Ovaj reče:
	Ja sam, uistinu, sluga Allahovi .
	On mi je dao Knjigu;
	on je od mene načinio jednog Poslanika   ;
31	on me je blagoslovio gdje god da budem.

	On mi je preporučio molitvu i milostinju
	- toliko koliko budem živio –
32	i dobrotu prema svojoj majci.
	On me nije načinio ni nasilnog, ni nesretnog.

33	Nek Mir bude sa mnom,
	u dan kad sam se rodio,
	u dan kad ću umrijeti,
	u dan kad budem uskrsnuo ».

34	Ovo je Isa a.s. , sin Maryamin .
	Riječ Istine u koju oni još sumnjaju.

35	Nije prilično da Allah  sebi daruje sina;
	ali Slava njemu! ...
	Kad je odredio jednu stvar,
	on joj je rekao:» Budi!» ...
	i ona jest.

36 Allah je, uistinu, moj Gospodar i vaš Gospodar.
	Obožavajte ga!
	To vam je pravi put!

37	Stranke su se rasmimoilazile među sobom:
	Nesretni oni koji nisu vjerovali
	u sabor na jedan strašni Dan.

38	Slušaj i vidi šta će im se dogoditi
	na Dan kad oni k nama dođu.

	Nepravedni se danas nalaze
	u jednoj očitoj zabludi.

39	Upozori ih na Dan jadikovanja
	kad odluka bude donesena
	a oni su još bezbrižni
	i ne vjeruju pak.

40	Mi smo ti, uistinu, koji će naslijediti zemlju
	i sve ono što se na njoj nalazi.
	Oni će biti dovedeni pred nas.

41	Spomeni Ibrahim  a u Knjizi.
	To bi jedan pravednik i prorok.

42	On reče svom ocu:
	« O oče moj!
	Zašto ti obožavaš
	ono što ne čuje,
	ono što ne vidi,
	ono što ne služi ničemu?

43	O moj oče!
	Ja sam primio Znanost
	koja tebi nije došla.

	Slijedi mene:
	ja ću te uputiti na pravi put.

44	O oče moj!
	Ne obožavaj Demona;
	Demon je pobunjenik protiv Milosrdnoga.

45	O moj oče!
	ja se bojim
	da ti Milosrdni ne dosudi kaznu
	i da ti ne postaneš slugan Demonu ».

46	On reče:
	« O Ibrahime!
	Ćutiš li ti neprijateljstvo spram mojih božanstava?
	Ako li ne prestaneš ja ću te kamenovati.
	Udalji se od mene na stanovito vrijeme ».

47	Ibrahim   reče:
	« Blagoslovljen budi!
	Ja ću iskati za tebe
	oprost u mog Gospodara.
	On je dobrohotan prema meni.

48	Ja se udaljujem od vas
	i od onoga što vi zazivate osim Allaha.

	Ja zazivam mog Gospodara;
	možda ja neću biti nesretan
	u molitvi koju upućujem Gospodaru svom ».

49	Kad se Ibrahim   bi udaljio od tih ljudi
	i od onoga što oni obožavaše osim Allaha,
	mi smo njemu dali Izaka i Jakuba,
	i mi smo od svakog od njih načinili Poslanika   .

50	Mi smo im dodijelili milosrđe svoje;
	mi smo im podarili jedan uzvišeni jezik istine.

51	Spomeni Musu u Knjizi;
	on bijaše ozbiljan
	bio je apostol i prorok.

52	Mi smo ga pozvali s desne strane Planine,
	i, poput kakvog pouzdanika,
	mi smo ga primaknuli k sebi.

53	Dali smo mu njegovog brata Arona
	  kao Poslanika   ,
	i sve to iz našeg milosrđa.

54	Spomeni Ismaela u Knjizi;
	on bijaše iskren u svojem obećanju;
	on bijaše apostol i prorok.

55	On zapovijedi svojoj obitelji molitvu i milostinju.
	On bijaše prihvaćen od svog Gospodara.

56	Spomeni Idriza u Knjizi;
	on bi pravedan i bi prorok;
57	mi smo ga uzdigli na jedno uzvišeno mjesto.

58	Evo onih koje je Allah  ispunio svojim milostima:
	među prorocima potomstvo Adamovo;
	među onima koje mi bijasmo nosili s Nuhom ;
	među potomstvom Ibrahima i Izraila;
	među onima koje smo mi upravili
	i koje smo mi izabrali.

	Oni se prostriješe i plakaše
	kad Ajeti Milosrdnoga
	  njima bijahu priopćeni.

59	Njihovi nastavljači poslije njih
	 napustiše molitvu
	i slijediše svoje strasti.
	Oni će potpuno zabludjeti.

60	Što se tiče onih koji su se pokajali;
	onih koji vjeruju i koji čine dobro:
	evo onih koji će ući u Vrt
	i koji neće biti oštećeni.
	

61	Vrtovi Edenski su obećani, od Milosrdnoga,
	njegovim slugama koji su vjerovali u Tajnu.
	- Da, njegovo će se obećanje uskoro ispuniti –

62	Oni tu nisu čilu nikakve nekorisne riječi,
	samo: «Mir!...»
	Oni će primati svoju hranu
	jutrom i s večeri.

63	Takav je Vrt kojeg će naslijediti
	oni od naših slugu koji se Allaha boje.

64	Mi ne silazimo
	osim po zapovijedi tvog Gospodara.
	Njemu pripada ono što je pred nama,
	ono što je iza nas
	i ono što se nalazi između jednog i drugog.
	- Tvoj Gospodar ne zaboravlja ništa –

65	Obožavaj Gospodara nebesa i zemlje
	i onoga što je između toga dvoga.

	Budi postojan u svom obožavanju.
	Poznaješ li mu imenjaka?

66	Čovjek reče:
	« Hoće li on učiniti da iziđem živ iz groba
	kad ja budem umro?»

67	Čovjek se ne sjeća
	da smo ga mi negda stvorili
	kad je bio ništa?

68	Po tvom Gospodaru!
	Mi ćemo njih sakupiti sigurno,
	njih i demone.

	Stavićemo ih klećeće
	uokolo Pakla,

69	po tome, iz svake grupe, mi ćemo izdvojiti
	onoga koji je bio najoholiji
	  prema Milosrdnome,
70	jer mi savršeno poznajemo
	koji zaslužuju da u njemu budu sprženi.

71	Nema među vama nikoga koji onamo neće biti sunovraćen:
	to je jedna odlučena odluka tvoga Gospodara.

72	Po tome ćemo mi spasiti one koji se boje Allaha
	a ostavićemo nepravedne da kleče.

73	Kad su naši Ajeti   njima pročitani,
	kao toliki drugi očigledni dokazi,
	nevjernici govore vjerujućima:
	« Koji je dakle iz dvije grupe
	koji uživa bolji boravak
	i bolju pratnju?»

74	Koliko smo mi uništili prije njih naraštaja
	koji su ih premašivali u Bogatstvima i u ljepoti?

75	Reci:
	« Neka Milosrdni produži malo
	Život onima koji su zabludjeli
	sve dok osmotre,
	bilo kaznu,
	bilo Sat koji im prijeti!»

	Oni će dakle znati 
 Ko  je u gorem položaju
	i čije je oružje slabije.

76 Allah će učiniti da se uveća ispravnost
	onih koji slijede istiniti Smjer.

	Dobra djela, nepropadiva,
	  dobijaju kod tvog Gospodara
	bolju nagradu i jedan bolji završetak.

77	Jesi li ti vidio
	onoga koji je nevjeran prema našim Znakovima?
	On kaže:
	« Daće mi se sigurno
	dobara i djece».

78	Poznaje li on neodgonetljivu tajnu,
	ili pak:
	je li on zaključio savez s Milosrdnim?

79	Sasvim suprotno!
	Mi bilježimo pisanim riječima sve što on kaže
	i za dugo vrijeme produžićemo njegovu kaznu.

80	Mi smo Nasljednik njegovih riječi
	a on će doći k nama, sam.

81	Oni su usvojili božanstva osim Allaha
	da bi od njih načinili jednu snagu za 
	  svoju vlastitu upotrebu.

82	Sasvim suprotno!
	Ta božanstva zanijekaće obožavanja
	  koja su um upućivana
	i postaće ona n jihovi protivnici.

83	Ne vidiš li ti
	da smo mi bacili protiv nevjernika
	demone koji ih navode na zlo?

84	Ne hiti potući te ljude
	jer mi brojimo njihove dane.

85	Na dan kad ćemo mi sakupiti,
	  kao izabrane uzvanike,
	one koji se boje Milosrdnoga;
86	mi ćemo zločince gurnuti prema paklu
	kao što se jedno stado vodi na pojilište.
87	Jedini koji će imati koristi od posredovanja
	biće oni koji budu zaključili jedan savez
	s Milosrdnim.

88	Oni su rekli:
	« Milosrdni je sebi dodijelio sina!»

89	Vi nudite jednu gnusnu stvar!
90	Malo je nedostajalo da se nebesa ne sruše
	  zbog te riječi;
	da se zemlja ne otvori,
	i planine se ne stropoštaju!

91	Oni su dodijelili jednog sina Milosrdnome!
92	Ne pristoji Milosrdnome da sebi
	  daruje sina!

93	Svi oni koji su u nebesima i na zemlji
	predstavljaju se Milosrdnome
	kao jednostavne sluge.

94	On ih je pobrojao;
	on je njih dobro proračunao.

95	Svi će oni doći k njemu, jedan po jedan,
	na Dan Oživljavanja.

96	Da, milosrdni će dodijeliti svoju ljubav
	onima koji budu vjerovali
	i koji budu izvršavali dobra djela.

97	Mi smo Kur’an učinili 
	jednostavnim rasumjeti na tvom jeziku,
	da bi ti navijestio dobru vijest
	  onima koji se boje Allaha
	i da ti upozoriš neprijateljski narod.

98	Koliko naraštaja
	  smo mi uništili prije njih!
	Vidiš li ti i jednog preživjelog između njih?
	Čuješ li ti i najmanje gunđanje?